Forslag til RÅDETS FORORDNING om tildeling af fiskerimuligheder i medfør af protokollen til fiskeripartnerskabsaftalen mellem Det Europæiske Fællesskab og Republikken Seychellerne /* COM/2013/0765 final - 2013/0373 (NLE) */





BEGRUNDELSE På grundlag af det mandat[1], Kommissionen har fået af Rådet, har Kommissionen på vegne af Den Europæiske Union ført forhandlinger med Republikken Seychellerne om en fornyelse af protokollen til fiskeripartnerskabsaftalen mellem Det Europæiske Fællesskab og Republikken Seychellerne. I forlængelse af disse forhandlinger blev der den 10. maj 2013 paraferet en ny protokol for en periode på seks år fra vedtagelsen af Rådets afgørelse om undertegnelse og midlertidig anvendelse af nævnte protokol, og efter at den gældende protokol er udløbet den 17. januar 2014. Denne procedure vedrørende fordeling af fiskerimulighederne blandt medlemsstaterne i medfør af denne protokol er med Europa-Parlamentets godkendelse iværksat sideløbende med procedurerne vedrørende Rådets afgørelse om indgåelse af den nye protokol og Rådets afgørelse om undertegnelse på Unionens vegne og midlertidig anvendelse af nævnte protokol. Med den nye protokol tilbydes fiskere fra EU fiskerimuligheder i Seychellernes farvande for 40 notfartøjer og 6 langlinefartøjer. I overensstemmelse med traktaten bør det fastlægges, hvordan fiskerimulighederne fordeles mellem medlemsstaterne. Kommissionen foreslår på dette grundlag, at Rådet vedtager denne forordning. 2013/0373 (NLE) Forslag til RÅDETS FORORDNING om tildeling af fiskerimuligheder i medfør af protokollen til fiskeripartnerskabsaftalen mellem Det Europæiske Fællesskab og Republikken Seychellerne RÅDET FOR DEN EUROPÆISKE UNION HAR - under henvisning til traktaten om Den Europæiske Unions funktionsmåde, særlig artikel 43, stk. 3, under henvisning til forslag fra Kommissionen[2], og ud fra følgende betragtninger: (1) En ny protokol om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Republikken Seychellerne, blev paraferet den 10. maj 2013. (2) Rådet vedtog den […] afgørelse …/2013/EU[3] om undertegnelse og midlertidig anvendelse af den nye protokol til fiskeripartnerskabsaftalen. (3) Det bør fastlægges, hvordan fiskerimulighederne skal fordeles mellem medlemsstaterne i den nye protokols gyldighedsperiode. (4) Hvis det ser ud til, at de fiskerimuligheder, der er tildelt Unionen i medfør af protokollen, ikke udnyttes fuldt ud, underretter Kommissionen i overensstemmelse med artikel 10, stk. 1, i Rådets forordning (EF) nr. 1006/2008[4] de berørte medlemsstater herom. Modtages der ikke noget svar inden udløbet af en frist, som skal fastsættes af Rådet, betragtes det som en bekræftelse af, at de berørte medlemsstaters fartøjer ikke udnytter deres fiskerimuligheder fuldt ud i den pågældende periode. Der bør fastsættes en sådan frist. (5) Denne forordning anvendes fra samme dato, som den midlertidige anvendelse af protokollen ‑ VEDTAGET DENNE FORORDNING: Artikel 1 1. De fiskerimuligheder, der er fastsat i protokollen til fiskeripartnerskabsaftalen mellem Det Europæiske Fællesskab og Republikken Seychellerne ("protokollen"), fordeles blandt medlemsstaterne på følgende måde: a) Notfartøjer til tunfiskeri Spanien || 16 fartøjer Frankrig || 22 fartøjer Italien || 2 fartøjer b) Langlinefartøjer med flydeline Spanien || 2 fartøjer Frankrig || 2 fartøjer Portugal || 2 fartøjer. 2. Forordning (EF) nr. 1006/2008 finder anvendelse, jf. dog fiskeripartnerskabsaftalen mellem Det Europæiske Fællesskab og Republikken Seychellerne ("aftalen") og protokollen. 3. Hvis de fiskerimuligheder, der er fastsat ved protokollen, ikke opbruges med ansøgningerne om tilladelse fra de medlemsstater, der er nævnt i stk. 1, kan Kommissionen tage ansøgninger om tilladelse fra andre medlemsstater i betragtning i henhold til artikel 10 i forordning (EF) nr. 1006/2008. 4. Fristen for medlemsstaternes bekræftelse af, at de ikke udnytter fiskerimulighederne i henhold til aftalen fuldt ud, jf. artikel 10, stk. 1, i forordning (EF) nr. 1006/2008, fastsættes til 10 arbejdsdage fra den dato, hvor Kommissionen meddeler medlemsstaterne, at fiskerimulighederne ikke er brugt op. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Den anvendes fra den 18. januar 2014. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Rådets vegne Formand [1] Rådets afgørelse nr. 6497/2013 af 15. februar 2013. [2] EUT C … af …., s. … [3] EUT L … af ….., s. … [4] Rådets forordning (EF) nr. 1006/2008 af 29. september 2008 om tilladelser til EF-fiskerfartøjers fiskeri uden for EF-farvande og tredjelandsfartøjers adgang til EF-farvande, om ændring af forordning (EØF) nr. 2847/93 og (EF) nr. 1627/94 og om ophævelse af forordning (EF) nr. 3317/94 (EUT L 286 af 29.10.2008, s. 33).